Itabuna

Itabuna estas municipo en la brazila subŝtato Bahio, kiu havis 204.667 loĝantojn en 2010 . Itabuna estas regiona komerca kaj industria centro proksime al Ilhéus. Tie estas kampuso de Ŝtata Universitato de Sankta Kruco.

 Esperanto en Itabuna 

Oni fondis Esperanto-klubon en Itabuna en 1956, kies unuaj direktoroj estis:

Honora Prezidanto, la urbestro, Francisco Ferreira; Prezidanto, Benedito Venceslau da Silva; Vicprezidanto, Elza Pinheiro de Melo; 1-a Sekretario, Margarida de Matos Virgem; 2-a Sekretario, Carlos Roberto de Oliveira; 1-a Kasisto, Inaiá Silva Oliveira; 2-a Kasisto, Arnóbio de Avelar Monteiro; Bibliotekistino, Oscarina Marinho Souza; Propaganda Direktorino, Neide de Oliveira Borges.

La kursgvidanto estis Eléus Leonardo de Sá, prezidanto de Esperanta Grupo de Ilhéus.

En 1959 “Rádio Clube de Itabuna” elsendadis ĉiuvendredon, dum dek kvin minutoj, la programon “Esperanto em Marcha”, gvidata de Antônio Fontana Júnior. 

Hodiaŭ estas gastiganto de Pasporta Servo tie.

 Esperantistoj en Itabuna 

Otaviano Curvelo de Souza

 Vidu ankaŭ  	
 Municipoj de Bahio

 Referencoj 	

 Eksteraj ligiloj 

  Oficiala pago

Kategorio:Municipoj de Bahio